Title: KOHILA VALLAVALITSUS
Last saved by: Rein

K O H I L A   V A L L A V O L I K O G U

O T S U S

Kohila									30. september 2008 nr 40

Prillimäe alevikus, Urge ja Angerja külas Prillimäe möödasõidutee detailplaneeringu kehtestamine 

Võttes aluseks Planeerimisseaduse § 24 lg 3 

Kohila Vallavolikogu
o t s u s t a b :

1.	Kehtestada Prillimäe alevikus, Urge ja Angerja külas Prillimäe möödasõidutee detailplaneering, millega nähakse ette Prillimäe aleviku idapoolse möödasõidutee ehitus ja maakorralduse lahendus vastavalt kehtestatud üldplaneeringule.

2.	Otsus avalikustada Kohila valla kantseleis, Kohila valla koduleheküljel ja ajalehes “Nädaline”.

3.	Otsus jõustub teatavakstegemisest.

4. Käesolevat otsust on võimalik vaidlustada Tallinna Halduskohtus 30 päeva jooksul arvates otsuse teatavakstegemisest.

Kalle Talviste
Kohila Vallavolikogu esimees

Seletuskiri otsuse " Detailplaneeringu kehtestamine" eelnõu kohta

Kohila Vallavalitsuse korraldusega nr 984 8.04.2008 algatati Kohila valla taotluse ja tee projekti põhjal detailplaneering Prillimäe möödasõidutee ehituseks Prillimäe aleviku, Urge ja Angerja külade territooriumil. 
Planeeringuala asub Prillimäe aleviku idaservas. 
Planeeringuala suurus on 7,4 ha.
Planeeringu eesmärk on uue möödasõidutee ehitamine alates Vaida-Urge teest kuni Nahastushoone kinnstu idaküljel asuva olemasoleva teeni. Planeeringuga antakse tee ehitusega kaasnev maakorralduslik lahendus. Teetrassi pikkus on 740 m ja läbib kolme erakinnistut, ühte õigustatud subjektiga maad ja ühte reformimata maad.
Planeeringuga nähakse ette olemasolevate kinnistute jagamise teel moodustada kuus uut transpordimaa kinnistust suurustega 6238, 1329, 9166, 1930, 31 ja 3878 m². Teemaa laiuseks on vastavalt tee projektile 25 meetrit, mis võimaldab tee lääneküljele kõnnitee ehitamise. Külgnevate kinnistute sihtotstarbed jäetakse käesoleva detailplaneeringu järgi muutmata
Planeeringuga kavandatav tee vastab valla üldplaanile.
Planeeringulahendus on saanud heakskiidu Kohila Vallavolikogu Keskkonna- ja Maakomisjonis 
Planeeringu koostaja on arh Rein Ailt.
Ettepanek on kehtestada Prillimäe alevikus, Urge ja Angerja külas Prillimäe möödasõidutee detailplaneering. 

7.07.2008 
Rein Ailt vallaarhitekt